
            Nr.23/36/2003

BIROUL PERMANENT

AL

CAMEREI DEPUTAŢILOR



Vă înaintăm, alăturat, Raportul asupra proiectului de Lege privind aprobarea Ordonanţei de urgenţă a Guvernului nr.2/2003 pentru aprobarea amendării Protocolului referitor la definirea noţiunii de "produse originare" şi metodele de cooperare administrativă, anexă la Acordul European instituind o asociere între România, pe de o parte, şi Comunităţile Europene şi statele membre ale acestora, pe de altă parte, transmis cu adresa nr.15 din 3 februarie 2003, înregistrată sub nr.23/36/2003 din 6 februarie 2003.



În raport de conţinutul şi obiectul său, proiectul de lege face parte din categoria legilor ordinare.
PREŞEDINTE,

István Antal

            Nr.23/36/2003

RAPORT

asupra proiectului de Lege privind aprobarea Ordonanţei de urgenţă a Guvernului nr.2/2003 pentru aprobarea amendării Protocolului referitor la definirea noţiunii de "produse originare" şi metodele de cooperare administrativă, anexă la Acordul European instituind o asociere între România, pe de o parte, şi Comunităţile Europene şi statele

 membre ale acestora, pe de altă parte



În conformitate cu prevederile art.89 şi 107 din Regulamentul Camerei Deputaţilor, Comisia pentru industrii şi servicii a fost sesizată, spre dezbatere în fond, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.2/2003 pentru aprobarea amendării Protocolului referitor la definirea noţiunii de "produse originare" şi metodele de cooperare administrativă, anexă la Acordul European instituind o asociere între România, pe de o parte, şi Comunităţile Europene şi statele membre ale acestora, pe de altă parte, transmis cu adresa nr.15 din 3 februarie 2003, înregistrat sub nr.23/36/2003.



Cu adresa nr.117/24.01.2003 Consiliul Legislativ avizează favorabil proiectul ordonanţei de urgenţă a Guvernului supusă aprobării prin prezentul proiect de lege.



Cu avizul nr.67 din 11 februarie 2003, Comisia pentru buget, finanţe şi bănci a avizat favorabil proiectul de lege în forma prezentată de iniţiator.



Prin ordonanţa de urgenţă care face obiectul prezentului proiect de lege se urmăreşte amendarea Protocolului nr.4, care reglementează raporturile României cu U.E.



Amendamentele propuse la protocol se referă la:


a) Titlu



Protocolul de origine va avea nr.4 şi va fi denumit "Protocolul nr.4 referitor la definirea noţiunii de "produse originare" şi metodele de cooperare administrativă, anexă la Acordul European instituind o asociere între România, pe de o parte, şi Comunităţile Europene şi statele membre ale acestora, pe de altă parte".



b) Anexa II a Protocolului



Amendamentul este pentru regula de origine de la poziţia 41.14. "Piei tăbăcite şi piei lăcuite sau placate, piei metalizate".



Menţionăm că modificările aduse Protocolului de origine a mărfurilor nu ridică probleme de fond care să nu poată fi acceptate de către partea română şi nu creează dificultăţi în punerea lor în aplicare de către autorităţile competente româneşti.



Potrivit prevederilor art.60 din Regulamentul Camerei Deputaţilor, membrii comisiei au dezbătut proiectul de lege în şedinţa din 11 februarie 2003.



La şedinţă au fost invitaţi, conform prevederilor art.51 şi 52 din Regulamentul Camerei Deputaţilor, domnul secretar de stat Mitu Adrian din cadrul Departamentului de Comerţ Exterior şi domnul director Hură Mihai din cadrul Ministerului Finanţelor Publice.



După dezbateri s-a hotărât, cu unanimitate de voturi, ca proiectul de Lege privind aprobarea Ordonanţei de urgenţă a Guvernului nr.2/2003 pentru aprobarea amendării Protocolului referitor la definirea noţiunii de "produse originare" şi metodele de cooperare administrativă, anexă la Acordul European instituind o asociere între România, pe de o parte, şi Comunităţile Europene şi statele membre ale acestora, pe de altă parte, să fie supus spre dezbatere şi adoptare în plenul Camerei Deputaţilor în forma prezentată de iniţiator.



La lucrările comisiei au fost prezenţi 23 deputaţi din totalul de 26 membri ai comisiei.



Proiectul de lege face parte din categoria legilor ordinare, potrivit prevederilor art.74 alin.(2) din Constituţia României.

                 PREŞEDINTE,                                         SECRETAR,

                   István Antal                                           Cristian Buzea

Expert,

Viorela Gondoş
PAGE  
0

